Karya-karyané lumrahé saka dongèng rakyat tradhisional kang diangkat dadi dolanan bocah-bocah. Kadhang-kadhang uga digawé karya modhèren kaya ta kanggo mèngeti Dina Kartini, Serangan Umum 1 Maret, Dina ABRI, utawa kang gegayutan karo perjuangan. Malah wujuf dialog uga digarap, tuladhané kanggo pasuguhan TV, supaya bisa sesambungan kanthi apik, dialoge mawa basa Indonésia nanging iringane tetep migunakaké gamelan. "Mengapa tidak memakai piano?" Kanthi lirih dhèwèké negesake; "tidak menguasai." Ing dina candhaké ing taun 1991, ide lan gagasane diterusake déning putra kapindhone Ki Priyo Dwiarso sangisoring pamomong Sri Sultan Hamengkubuwono X wujud Festival Operet Bocah kanggo mengeti Jumenengan Dalem (Hari Penobatan Raja Yogyakarta).